                                                       Årsberetning 2017 for ABU.

Styret i 2017 har bestått av : 
· Trond Henrik Reitan, leder og hovedstyrerepesentant.
· Beate Bolland Røe, materialforvalter.
· [bookmark: _GoBack]Ann Kristin Eggen, web/info ansvarlig.
· Sturla Mosand, økonomi ansvarlig.

ABU er et foreldrestyrt aktivitetstilbud for barn i 1-4 og 5-7 klassetrinn . Dette er et gratistilbud for medlemmer i Flå idrettslag. I årets sesong har vi fra 1-2 klasse fått med 34 stk, 3-4 klasse 19 stk og fra 5-7 klasse 5 stk. Detter er et fint antall barn å jobbe med når vi har kjørt aktivitetene på onsdager fra klokken 17.30 -19.30 i gymsalen på Flå skole.
Foran årets sesong ble det diskutert hva vi kunne gjøre for å få opp interessen rundt Abu-tilbudet. Vi kom frem til å prøve abu tilbudet også for 5-7 klasse, men responsen ble ikke så stor som vi håpet på. Det førte til at vi flyttet de fra 5-7 klassetrinn til økten for 3-4 klasse.
De nye aktivitetene vi prøvde ut i forrige sesong (dansing /hip pop, taekwondo, terrengsykling og luftgeværskyting på banen til Flå skytterlag) ble det god respons på. Disse aktivitetene tror vi er noe av årsaken til at det ble med flere denne sesongen (58 stk) enn hva vi hadde i forrige sesong (34 stk).
Abu har også denne sesongen et tilbud om åpen gymsal for de minste barna (0-5 år) på torsdager. Det har vært et godt besøkt tilbud med 10-15 barn hver gang. Der får de prøve de tingene de selv ønsker mens mor eller far passer på 🙂.
Abu åpnet høstsesongen på tradisjonelt vis med diskokveld i gymsalen. Det er alltid populært med tøffe lyseffekter, mye røyk og god musikk. Ellers har barna som har vært med på tilbudet til Abu denne sesongen fått oppleve aktiviteter som hinderløype, dansing/hip pop, lommelykttur til blukkuåsen, taekwondo, fotball, innebandy, svømmedag i husebybadet og julegrantenning ved barnehagen.



I vårsesongen vil det bli aktiviteter som barnas skidag på langmyra, luftgeværskyting, balløvelser, klatring/buldring i klatrevegg, orientering og terrengsykling så snart snøen kommer bort. Det er å et ønske om å få til en overnattingstur med telt for hele familien i juni.
Med dette tilbudet ønsker Abu å få presentert så mange forskjellige aktiviteter som mulig, slik at barna kanskje finner sin aktivitet som de ønsker å holde på med i flere år.


Til slutt vil jeg takke styret for et godt samarbeid i året som har gått.
Hilsen 

                                                                                                        Trond Henrik Reitan. 
